Ajuda'ns a comprar el castell de Santa Pau
2024-07-21 - 2024-12-31
AJUDA’NS A COMPRAR EL CASTELL DE SANTA PAU!
Amb la col·laboració de només 10€, pots contribuir en la compra d’aquest edifici històric emblemàtic. A més, si ho vols, també podràs visitar el castell per dins* durant el mes de novembre en les portes obertes dels dissabtes 9, 16, 23 i 30 de novembre, de 10:00 a 14:00h.
El mateix dia de la visita els voluntaris de l’organització t’oferiran informació històrica, cultural i patrimonial d’aquest edifici medieval.
No et perdis aquesta oportunitat única per a visitar l’interior del castell!
*alguns espais estaran restringits per qüestió de seguretat. Es podrà visitar el pati d’armes, l’era i la “presó”.
Fes la teva aportació en aquest enllaç: https://turismegarrotxa.koobin.com/ca/m%C3%A9s-productes?id=1
Organitza: Associació Amics de Santa Pau
Més informació: amicsdesantapau@gmail.com / https://salvemelcastelldesantapau.cat/

Portes obertes al castell de Santa Pau
2024-11-09 10:00 - 14:00, 2024-11-16 10:00 - 14:00, 2024-11-23 10:00 - 14:00 (Europe/Helsinki)
AJUDA’NS A COMPRAR EL CASTELL DE SANTA PAU!
Amb la col·laboració de només 10€, pots contribuir en la compra d’aquest edifici històric emblemàtic. A més, si ho vols, també podràs visitar el castell per dins* durant el mes de novembre.
Les dates de les visites són els dissabtes 9, 16, 23 i 30 de novembre, de 10:00 a 14:00h.
El mateix dia de la visita els voluntaris de l’organització t’oferiran informació històrica, cultural i patrimonial d’aquest edifici medieval.
No et perdis aquesta oportunitat única per a visitar l’interior del castell!
*alguns espais estaran restringits per qüestió de seguretat. Es podrà visitar el pati d’armes, l’era i la “presó”.
Fes la teva aportació en aquest enllaç: https://turismegarrotxa.koobin.com/visita-aportacio-castell-santa-pau
Organitza: Associació Amics de Santa Pau
Més informació: amicsdesantapau@gmail.com / https://salvemelcastelldesantapau.cat/

Taller de fotonatura a La Fageda d'en Jordà
2024-11-09 10:00 - 19:00
Vine en plena tardor a La Fageda d’en Jordà a conèixer-la a través de la fotografia. També podràs visitar les instal·lacions de la fàbrica i la granja i fer un tast final dels productes.
Per a tots els públics: adults 15€, menors 8€ i nens gratuït
Dissabte 09 de novembre del 2024 a les 10h i a les 15h

Més informació: https://www.fageda.com/arrelats/

Visita guiada a la vila medieval de Santa Pau
2024-11-09 12:00 - 13:00, 2024-11-16 12:00 - 13:00, 2024-11-23 12:00 - 13:00, 2024-11-30 12:00 - 13:00, 2024-12-07 12:00 - 13:00, 2024-12-14 12:00 - 13:00, 2024-12-21 12:00 - 13:00, 2024-12-28 12:00 - 13:00 and 1 more date | Oficina de Turisme, Avda. dels Volcans, 14, Santa Pau, Girona, 17811, Espanya
Si tens ganes de visitar Santa Pau i, alhora, vols que et descobrim tots els racons i raconets i històries passades entre carrerons i muralles medievals, reserva ja la teva visita! Amb la visita descobriràs el patrimoni arquitectònic que s’amaga entre volcans, fagedes i colades de lava!
Santa Pau té molta història! Tanta, que inclús les pedres parlen… diuen!
La visita que us proposem és de caràcter històric, cultural, patrimonial i gastronòmic, i permet al visitant conèixer amb tot detall un dels pobles medievals més ben conservats i amb més encant de Catalunya!

VISITES GRATUÏTES per a les persones que pernoctin a qualsevol allotjament de Santa Pau o bé arribin al municipi amb Rumbus

INFORMACIÓ D’INTERÈS PER LES VISITES A SANTA PAU

És necessari reservar la visita guiada mitjançant correu electrònic info@visitsantapau.com, omplint el formulari que trobareu en aquesta pàgina o bé per telèfon a l’Oficina de Turisme de Santa Pau (+34) 972 680 349
Les visites tenen com a punt de sortida i arribada l’Oficina de Turisme de Santa Pau
El preu de les visites és: 4 € adults / 2,5€ de 6 a 12 anys i +65 / gratuït menors de 5 anys, persones que pernoctin a qualsevol allotjament de Santa Pau o arribin al municipi amb Rumbus
Durada: 1h
Visita a càrrec de l’Àrea de Turisme de l’Ajuntament de Santa Pau

Aplec de Sant Martí - diada del Sant
2024-11-11 12:00 - 15:00 | Església de Sant Martí
DILLUNS 11 DE NOVEMBRE – DIADA DEL SANT
A les 12h, missa solemne a llaor del patró del veïnat
Seguit del dinar de germanor al Restaurant Can Xel. Preu 22€ (Tiquets a l’Ajuntament fins al divendres 8 de novembre 972 68 00 02

DIUMENGE 12
A les 8h, marxa popular. Inscripcions a www.cpsantapau.com
De 9.30 a 11.30h, esmorzar i castanyada. Preu 6€
A les 11h, audició de sardanes per la Cobla Cervianenca i el joc de la Virolla.
A les 12.30h, ofici solemne

Presentació de la revista "Les Garrotxes": dossier sobre el bosc i la fusta
2024-11-16 19:00 - 20:00 | Centre cívic de Santa Pau, Carrer del Pont, 19, Santa Pau, Espanya
Presentació del número 34 (tardor-hivern 2024) de la revista “Les Garrotxes”.
Dossier sobre el bosc i la fusta.

Participants:
Albert Planas, regidor de Cultura de Santa Pau
Josep Santaeulàlia, escriptor i col·laborador de Les Garrotxes
Jordi Nierga, director de Les Garrotxes

Dissabte 16 de novembre a les 7 de la tarda al Centre Cívic de Santa Pau (Carrer del Pont, 19).
Entrada lliure.

Marxa aplec de Sant Martí
2024-11-17 08:00 | Església de Sant Martí
MARXA DE SANT MARTÍ 🌿
El diumenge 17 de novembre ens tornarem a trobar al planell de l’ermita de Sant Martí de Santa Pau per celebrar la marxa de l’aplec.
– Ruta caminant: 12km i 446m de desnivell positiu. Alçada màxima 766m
– Ruta corrents: 17km i 650m de desnivell positiu. Alçada màxima 766m
1 avituallament i a l’arribada esmorzar amb carn a la brasa.
INSCRIPCIONS OBERTES
12€ General
10€ Socis del Poli (amb el codi: SOMDELPOLI )
Inscripció i informacions a la nostra web: www.cpsantapau.com

Aplec de Sant Martí
2024-11-17 08:00 - 13:30 | Església de Sant Martí

Envellim dignament a Santa Pau
2024-11-19 20:00 | Centre cívic de Santa Pau, Carrer del Pont, 19, Santa Pau, Espanya
El Consell de Poble et convida a un espai de diàleg on clarificar les línies de treball i generar propostes concretes per millorar el procés d’envelliment al poble.
Dimarts 19 de novembre a les 20.00h al Centre Cívic de Santa Pau

Berenar solidari per la Marató de TV3
2024-11-24 17:00 | Centre cívic de Santa Pau, Carrer del Pont, 19, Santa Pau, Espanya
Berenada popular destinada a recaptar fons per a La Marató 2024, dedicada a les malalties respiratòries.
Diumenge 24 de novembre a les 17:00h al Centre Cívic de Santa Pau
Preu: Socis 10€ / No socis 12€ / Fins a 10 anys gratuït.
Cal inscripció prèvia al whatsap 609 345 206 o a la seu del Casal de la Gent Gran de Santa Pau, a Can Vayreda (Plaça Major, 1) els dijous de 17 a 19h.
Amb la col·laboració de l’Agrupació del Playback de Santa Pau que oferirà diversos números musicals.

Portes obertes al castell de Santa Pau [CANCEL·LAT DISSABTE 30 DE NOVEMBRE]
2024-11-30 10:00 - 14:00

ARQUEOLOGIA ENTRE VOLCANS - Exposició "UNA MIRADA ARQUEOLÒGICA AL NOSTRE PASSAT"
2024-12-05 08:00 - 2025-01-31 17:00
Passeja pel poble i descobreix en diferents aparadors l’exposició “una mirada arqueològica al nostre passat” per saber com vivien els nostres avantpassats prehistòrics i quina era la seva quotidianitat.
Exposició organtizada en el marc del projecte “VULCANISME, CANVIS AMBIENTALS I DINÀMIQUES DE POBLAMENT DURANT LA TRANSICIÓ MESOLÍTIC-NEOLÍTIC A LA GARROTXA” per la Universitat Autònoma de Barcelona, Institució Milà i Fontanals, Departament de Cultura de la Generalitat de Catalunya i Ajuntament de Santa Pau

Memorial Lluís Masó
2024-12-05 19:30 - 2024-12-06 18:00 | Centre cívic de Santa Pau, Carrer del Pont, 19, Santa Pau, Espanya
DIJOUS 5 DE DESEMBRE
A les 19.30h al Centre Cívic de Santa Pau
Recital “La força incendiària de les espelmes” – poemes d’Erri de Luca: 17 poemes d’Erri de Luca recitats per David Fernàndez i acompanyats musicalment per Lu Rois.
DIVENDRES 6 DE DESEMBRE [ACTIVITAT ANUL·LADA PER A MÉS ENDAVANT]
A les 16.00h al Centre Cívic de Santa Pau
Projecció del documental “508 dies”

Pessebre vivent de Santa Pau 2024
2024-12-06 19:00 - 2024-12-07 19:00
Afavorit per l’entorn històric del poble medieval de Santa Pau, el Pessebre Vivent és una representació teatral estàtica, estructurada en dues parts.
La primera, que anomenem bíblica, fa referència a diferents fets que, segons els evangelistes, i seguint la tradició, van tenir lloc al voltant del naixement de Jesús. La segona, amb un registre més lliure, recrea escenes quotidianes d’un temps passat.
Divendres 6 i dissabte 7 de desembre de 2024 a les 19.00h (sessó única).
Recordeu que:
– El recorregut del pessebre és a l’exterior i s’ha d’anar ben calçat
– Hi ha llocs de difícil accés. Hi ha varis trams d’escala
Més informació i compra d’entrades (a partir del 24 de novembre): https://pessebreviventsantapau.com/

Taller de diorames de Nadal
2024-12-07 16:00 - 17:00 | Centre cívic de Santa Pau, Carrer del Pont, 19, Santa Pau, Espanya
Vine el dissabte 7 de desembre a les 16.00h al Centre Cívic i fes el teu dioarama de Nadal!
Preu de l’activitat: 15€ per persona. Inclou tot el material necessari per a fer el taller.
Places limitades a màxim 20 persones. Reserva prèvia obligatòria a l’Ajuntament de Santa Pau: ajuntament@santapau.cat / 972 68 00 02
Activitat organitzada per l’Ajuntament de Santa Pau en el marc de la programació “Cultura entre volcans”.

Aplec de Santa Llúcia de Trenteres 2024
2024-12-13 12:00, 2024-12-15 12:00 | Església de Santa Llúcia de Trenteres, Santa Pau, Espanya
13 desembre diada de la santa. Missa a les 12 i cant dels goigs i de nadales a carrec Coral Joliu de Santa Pau.
Diumenge 15 desembre a les 12:00h missa i parades de torrons d’Amer i farinetes de fajol

XXè Clàssic dels volcans
2024-12-14
Pas del XXè Clàssic dels Volcans pel municipi
Més informació: https://www.cerdanyaracing.com/ca/classic-dels-volcans/

Cagada del Tió
2024-12-22 12:00 - 14:00 | Plaça major, Plaça major, Santa Pau, Espanya
A les 12.00h Cagada del Tió a la Plaça Major i animació per a la mainada a càrrec de Jaume Barri

Cursa popular de Sant Silvestre 2024
2024-12-31 12:00 | Plaça de l’Ajuntament, Carrer major, 23, Santa Pau, Spain
Cursa de 7km per corriols al voltant del poble. Ruta fàcil, bastant plana i apta per a totes les edats
Sortida a les 12.00h a la Plaça de l’Ajuntament (Carrer Major, 23)
Activitat gratuïta. Inscripcions in situ el mateix dia de la cursa
